section_heading: Razdoblje s Music for Nationsom (1996. – 2001.)
paragraph_text: Skupina je privlačila pozornost sve teatralnijim nastupima na europskoj turneji 1997. i objavom kontroverzne robe poput ozloglašene majice koja je s prednje strane prikazivala časnu sestru koja se samozadovoljava, a na stražnjoj se strani nalazio natpis "Jesus is a cunt" ("Isus je pička"). Majica je zabranjena na Novom Zelandu,<ref>  nekoliko je obožavatelja moralo doći na sud i platiti kaznu zbog nošenja majice u javnosti, a i neki su članovi same skupine bili kritizirani nakon što su u Vatikanu nosili slične majice s natpisom "I Love Satan" ("Volim Sotonu"). Alex Mosson, gradonačelnik Glasgowa od 1999. do 2003., nazvao je majice (te implicitno i sastav) "bolesnima i uvredljivima". Grupi se taj komentar svidio, pa ga je citirala na stražnjoj strani DVD-a Peace Through Superior Firepower iz 2005.